  Виталий Пронин ДУННЕЫН Депутатъёс кылзэс веразы Сербиысь депутатъёс дурбасьто Россилы. Евросоюзлэн кунсьӧр ужъёсъя адямиез Ф. Могерини та нуналъёсы ортчиз Балкан кунъёстӥ. Вуылӥз Сербие но. Ӵапак соку отысь оппозицие пырись депутатъёс ӵашетон  љутӥзы. Ф. Могериниез Россилы дурбасьтон сярысь плакатъёсын пумитазы. Кесяськизы: милемлы Евросоюз кулэ ӧвӧл!  Сербия уг оскы Брюссельлы!Сербилэн премьер-министрез А. Вучин депутатъёсты буйгатыны выриз ке но, Ф. Могеринилэн вераськонэз комъяськиз.РОССИЫН Тылобурдо пыэд Москва улосысь тылобурдо вордон фабрикаосын шараямын бурдоос бордысь паласькись пыэд.400 сюрслэсь ятыр курегъёсты быдтоно луиз. 13-тӥ мартозь карантин ялэмын. Эпидемиологъёс буйгатӥзы ни: шараям пыэдлэн штаммез адямилы кышкыт уг луы. Озьы ке но бурдоосты утялтӥсьёс ваньзы возьматӥськизы эмъясьёслы. Соос пӧлысь 14-ез арнялы койкае выдтэмын. Тылобурдо фабрикаос котырын 13 иськемозь карантин ялэмын.Чотамын ни: быдтоно луоз 400 сюрслэсь ятыр чипы-курегез. Но специалистъёс лыдъямъя, ар куспын вань ыштонъёсты берыктыны луоз.УДМУРТИЫН Тудвулы дасяськон Туэ тулыс ву укыр трос луыны быгатоз - талы элькунмы дасяськыны кутскиз ни. Удмуртилэн Тӧроез  А. Соловьев вазиськиз вань кивалтӥсьёслы, шуныт кариськонлы дась луыны курыса.Ижын югдур уката сюлмаськытэ.  Ливнёвкаос шоркарын тыро-пыдо уг ужало, лымы гурезьёс интыязы кыллё - соосты поттась ӧвӧл. Городысь кивалтӥсьёслы Тӧро вазиськиз: шунась лымы нош ик быдтоз сюресъёсты - тазьы ужаны уг яра! Соин ик уй но, нунал но ульчаосысь, азбаръёсысь  лымыез поттано!Элина Кумачёва  